Fransklønn

Fransklønn (Acer monspessulanum) er en lønneart.

Den er et lite, løvfellende tre eller busk og blir opptil 12 m høy. Barken er gråsvart og fint oppsprukket. Bladstilken er 4 cm lang og ferskenfarget. Bladene er læraktige, helrandede og 3–8 cm brede med 3 butte, vidt adskilte fliker. Oversiden er mørkegrønn. Blomsterstanden er en halvskjerm som først er opprett, men seinere hengende. Blomstene er grønngule og 4–5 mm store. Fruktene er glatte samaraer som sitter parvis nesten parallelt.

Fransklønn vokser i buskvegetasjon og åpen skog, som regel 300–1700 moh. Den er utbredt i nesten hele middelhavsområdet, men mangler på Balearene, Kreta og Kypros. I Europa finnes den nordover til Frankrike og sørvestlige Tyskland.

Underarter 
Fransklønn er svært variabel og deles i rekke underarter:

 subsp. monspessulanum – fra Marokko og Portugal østover til Tunisia og Tyrkia og nordover til Frankrike og sørvestlige Tyskland, også på Korsika, Sardinia og Sicilia
 subsp. assyriacum – nordlige Irak, Iran
 subsp. cinerascens – sørøstlige Tyrkia, Syria, Libanon, Iran, Transkaukasia
 subsp. ibericum – Tyrkia, Transkaukasia, Nord-Kaukasia, Iran
 subsp. microphyllum – Libanon, Syria, sørlige Tyrkia
 subsp. oksalianum – sørøstlige Tyrkia, nordvestlige Iran
 subsp. persicum – Iran
 subsp. turcomanicum – Iran, Turkmenistan

Galleri

Litteratur

Eksterne lenker 
 

Lønneslekten
Europas trær
Nord-Afrikas flora
Tempererte Asias flora
Bonsai
Afrikas hageplanter
Asias hageplanter
Europas hageplanter
Prydtrær
Planter formelt beskrevet i 1753
Planter formelt beskrevet av Carl von Linné